สวัสดีค่ะ มีอาการเจ็บหน้าอกซ้ายเหมือนถูกบีบอยู่ข้างในแรงๆ หลังจากยกโต๊ะ ซึ่งโต๊ะก็ไม่ได้หนักและไม่ได้ยกมาไกล ไม่มีอาการเหนื่อย หรือ หอบ เจ็บหน้าอกอยู่น่าจะประมาณ 30 วินาที - 1 นาที ไม่หน้ามืด ไม่ตาลาย สักพักนึงก็หายเจ็บ แต่มีอาการปวดท้องเหมือนอยากถ่ายแล้วอาการก็หายไป รู้สึกมือเย็นนิดหน่อย เหมือนจะมีเหงื่อออกนิดๆที่มือ อาการที่เล่ามานี่จะมีอันตรายร้ายแรงไหมคะ หรือว่า แค่เป็นอาการแพนิค ที่อ่านข้อมูลต่างๆเยอะแล้วคิดว่าตัวเองจะเป็นนั้นนี่ไปเอง ตรวจเลือดล่าสุดผลทุกอย่างปกติ มีค่า คอเลสเตอรอลที่เกินไปนิดหน่อย อยู่ที่ 210 ควรจะไปตรวจอะไรเพิ่มเติมอีกไหมคะ ขอบสำหรับคำตอบค่ะ
สวัสดีค่ะ อาการเจ็บหน้าอกเกิดได้จาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกรดไหลย้อน จะมีอาการแสบร้อนกลางอก จุกบริเวณลำคอ คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากสาเหตุทางโรคจิตเวช เช่นเป็นโรคแพนิค คือการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติ เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ วิตกกังวลมากเหมือนตัวเองกำลังจะตายในกรณีนี้หากเป็นอาการเจ็บหน้าอกที่สัมพันธ์กับเรื่องของอารมณ์อาจเกิดโรคแพนิค แต่หากเกิดหลังยกของหนัก เดินไกล อาจจะเกี่ยวกับเรื่องหัวใจได้เช่นกันหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ คลื่นไส้ อาเจียน กินได้น้อยลง ควรรีบไปพบแพทย์การดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย พยายามตั้งสติทำใจให้สงบเมื่อเกิดอาการ